ፕሬዚዳንት ግርማ የሥራ ጊዜያቸውን ያጠናቀቁትን አራት አምባሳደሮችን አሰናበቱ
አዲስ አበባ፤ ሐምሌ 26/2005 (ዋኢማ) –  የኢ ፌ ዴ ሪ ፕሬዚዳንት ግርማ ወልደጊዮርጊስ በኢትዮጵያ የሥራ ጊዜያቸውን ያጠናቀቁትን የአራት አገሮች አምባሳደሮችን ዛሬ አሰናበቱ። ከፕሬዚዳንት ግርማ ዘንድ በመቅረብ ስንብቱን ያደረጉት አምባሳደሮች የአሜሪካው ዶናልድ ቡዝ፣ የፊንላንዱ ሊዮ ኦላስቬርታ፣ የሶማሊያው ሰይድ ዮሱፍ ኑር፣የሰርቢያውድራጋን ሞሚስሎቮክ ናቸው። ፕሬዝዳንት ግርማ አምባሳደሮቹ በብሔራዊ ቤተ-መንግሥት ባሰናበቱበት ወቅት እንዳሉት ኢትዮጵያ ከአገሮቹ ጋር ያላትን ግንኙነት አጠናክራ ለመቀጠል ትሻለች። በተለይ ከአገሮቹ ጋር በመሠረተ ልማት፣ በንግድ፣ በሰላምና ፀጥታ ጉዳይና በሌሌችም ጉዳዮች የጀመሩትን ትብብር በቀጣይም አጠናክረው እንደሚቀጥሉ ፕሬዚዳንት ግርማ መናገራቸውን ውይይቱን የተከታተሉ ከፍተኛ ባለሥልጣናት አስታውቀዋል። አምባሳደር ቡዝ በኢትዮጵያና በአሜሪካ መካካል ያለው ጠንካራ ግንኙነት የበለጠ እንዲዳብርና ትርጉም ያለው ግንኙነት እንዲኖር ከፍተኛ ጥረት እንደደረጉም አስታውቀዋል። በበተለይ በኢትዮጵያና በአሜሪካ መካከል በጸጥታና በግንኙነት እንዲጎለብት እንዲሁም የኢኮኖሚ ትብብርእንዲዳብር ከማድረግ በተጨማሪ የዴሞክራሲ ስርዓት ግንባታ እንዲጠናከር ከፍተኛ አስተዋጽኦ ማድረጋቸውን አስረድተዋል። ሚስተር ዶናልድ በበኩላቸው በኢትዮጵያ ቆይታቸው በጣም ደስተኛ መሆናቸውንና በቀጣይም የሁለቱን አገሮች ግንኙነት ተጠናክሮ እንደሚቀጥልመሆኑን ገልጸዋል። አምባሳደር ኑር በበኩላቸው ኢትዮጵያ ለሶማሊያን ሰላምና መረጋጋት የተጫወተችውን ሚና በተለይም በሶማሊያ ቋሚ መንግስት እንዲመሰረትና ያደረገችውን አስተዋጽኦ አድንቀዋል። እንደ ኢዜአ ዘገባ የሰርቢያና የፊንላንድ አምባሳደሮች ኢትዮጵያ በቀጣናው ሰላም መከበር እያደረገች ያለችውን አስተዋጽኦ አድንቀው በቀጣይ ከአገሮቹ ጋር የጀመረችውን በትምህርት፣ በጤና በውሃ ልማትና በሌሎችም የጀመሩትን ትብብር አጠናክረው እንደሚቀጥሉ እምነታቸው መሆኑን ገልጸዋል ሲል የዘገበው የኢትዮጵያ ዜና አገልግሎት ነው።